Nišan Mahmuta Brankovića
<s>Nišan Mahmuta Brankovića  je nadgrobnik podignut u vremenu prvih godina osmanske vlasti u Bosni i Hercegovini.</s><s>To je druga polovina XV-og i XVI stoljeće, kada se još uvijek prepoznaje snažan uticaj klesarske tradicije stećaka.</s><s>Dolazak islama i sam proces islamizacije nije zatirao narodne običaje i navike  stanovnika nekadašnjeg Bosanskog kraljevstva.</s><s>Opšta karakteristika ovih nadgrobnih spomenika odlikuje se u njihovim relativno velikim dimenzijama i reljefnim motivima koji su direktno preneseni sa stećaka.</s>

<s>Nalazio se u naselju Brankovići kod Rogatice a zatim je prenešen u Botaničku baštu Zemaljskog muzeja u Sarajevu.</s>

<s>Nacionalni spomenik 
Nišan je dio zbirke od 33 kamena spomenika iz srednjeg vijeka.</s><s>Komisija za očuvanje nacionalnih spomenika, na sjednici održanoj 26. juna 2019. godine, donijela je odluku da se zbirka proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Amir Pašić (predsjedavajući), Goran Milojević i Radoje Vidović.</s>

<s>Opis 
Oblik nišana je u vidu četverostranog stupa (prizme) dimenzija 282 cm x 45 cm x 45 cm, sa piramidalnim vrhom koji se završava poluloptom.</s><s>Ukrašen je životinjskim prikazom, polujabukama, mačem, kružnicama, polumjesecom i uklesanim natpisom.</s>

<s>Pri vrhu svih vertikalnih strana stupa tehnikom urezivanja predstavljena je jedna četveronožna životinja koja zbog dugačkog, gore izdignutog i naprijed zavinutog repa, najviše podsjeća na lava.</s><s>Na zapadnoj strani ispod te predstave je istom tehnikom isklesan dugačak mač, sa krsnicom i nešto nakošenom drškom, sa privjeskom.</s><s>U površini između lava i mača, kao i lijevo od mača (gledajući ka spomeniku)  je natpis.</s><s>Na istočnoj strani je prikazano koplje sa trouglastom zastaviom blizu vrha.</s>

<s>Na južnoj strani je oveći disk – krug sa dvije urezane koncentrične kružnice, od koga se spušta kraća obična vrpca na čijem je kraju polujabučica.</s><s>Ispod toga su još dvije polujabučice, zatim polumjesec, a onda opet jedna pulujabučica.</s><s>Na sjevernoj strani je plastična predstava čomage (topuza).</s>

<s>Dvije suprotne stranice piramidalnog završetka imaju po jednu polujabuku.</s>

<s>Epitaf i tumačenja 
Natpis je urezan u 15 redova i pisan je srednjovjekovnom bosanskom epigrafskom ćirilicom.</s><s>Transliteracija glasi:</s>

<s>Najinteresantniji detalj ukrasa je predstava životinje ili lava, koja se može pronaći na stećcima u raznim predstavama, nekada samostalno, nekada u borbi sa zmajem, međutim na ovom spomeniku prenesen je najvjerovatnije sa grba srpske despotske kuće Brankovića</s>

<s>Oblik spomenika i slova, jezični izrazi, historijski podaci i sve druge okolnosti upućuju na to da je ovaj nišan nastao oko 1480. godine.</s>

<s>Reference</s>

<s>Nacionalni spomenici u Sarajevu
Rogatica
Bosna i Hercegovina u osmanlijsko doba</s>

